O‘ZBEKISTON RESPUBLIKASINING AYRIM QONUNLARIGA O‘ZGARTIRISh VA QO‘ShIMChALAR KIRITISh TO‘G‘RISIDA

O‘zbekiston Respublikasi Oliy Kengashi qaror qiladi:
 O‘zbekiston Respublikasining quyidagi qonunlariga o‘zgartishlar va qo‘shimchalar kiritilsin:
 III. O‘zbekiston Respublikasining 1963-yil 23-martdagi Qonuni bilan tasdiqlangan O‘zbekiston Respublikasining Grajdanlik-protsessual kodeksining (O‘zbekiston Respublikasi Oliy Sovetining Vedomostlari, 1963-yil, № 9, 31-modda) 1-ilovasi — Grajdanlarga tegishli bo‘lib, ijro hujjatlari bo‘yicha undirishni qaratish mumkin bo‘lmagan mulk turlari ro‘yxatining 1-bandidan “uy qurish uchun” degan so‘zlar chiqarib tashlansin.
 VII. O‘zbekiston Respublikasining 1990-yil 31-oktabrda qabul qilingan “O‘zbekiston Respublikasida mulkchilik to‘g‘risida”gi Qonuniga (O‘zbekiston Respublikasi Oliy Sovetining Vedomostlari, 1990-yil, №31-33, 371-modda; O‘zbekiston Respublikasi Oliy Kengashining Axborotnomasi, 1993-yil, №5, 235-modda):
 1) 3-moddaning 1-bandidagi “mahsulot belgilar, sanoat namunalari” degan so‘zlar “ixtirolar, foydali modellar, sanoat namunalari, integral mikrosxemalarning topoligiyasi, seleksiya yutuqlari, mahsulot belgilari va xizmat ko‘rsatish belgilari” degan so‘zlar bilan almashtirilsin;
 2) 7-modda quyidagi mazmundagi 8-band bilan to‘ldirilsin:
 “8. Savdo va xizmat ko‘rsatish sohasi obyektlari ular joylashgan yer uchastkalari bilan birga qonun hujjatlarida nazarda tutilgan tartibda hamda shartlarda yuridik va jismoniy shaxslarning xususiy mulki qilib berilishi mumkin”; 
 3) 19-moddaning 1-bandi ikkinchi xatboshisidagi “er, yer osti boyliklari” degan so‘zlar “er (savdo va xizmat ko‘rsatish sohasi obyektlari bilan birga yuridik hamda jismoniy shaxslarning mulki qilib berilgan yerlardan tashqari), yer osti boyliklari” degan so‘zlar bilan almashtirilsin;
 4) Qonun quyidagi mazmundagi 271 va 36-moddalar bilan to‘ldirilsin:
 O‘zbekiston Respublikasining yoki ma’muriy-hududiy tuzilmalarning mulki (kommunal mulk) bo‘lmish korxonalar, mulkiy majmualar, binolar, inshootlar va boshqa mol-mulk O‘zbekiston Respublikasining qonunlarida belgilab qo‘yilgan tartib va shartlar asosida mulk qilib respublika va boshqa davlatlar jismoniy hamda yuridik shaxslarning tasarrufiga o‘tkazib berilishi mumkin”. 
 Davlat organlari mulkdorga yoxud to‘la xo‘jalik yuritish, bevosita boshqarish huquqi bo‘yicha yoki qonun yoxud shartnomada nazarda tutilgan boshqa asosda mol-mulkka egalik qiluvchi shaxslarga O‘zbekiston Respublikasining qonunlarida nazarda tutilmagan qo‘shimcha vazifalar yoki cheklashlar belgilab qo‘yishga huquqli emas. 
 Davlat organlari mulkdorning hamda ushbu moddaning birinchi qismida ko‘rsatib o‘tilgan shaxslarning o‘z mol-mulkiga egalik qilish, undan foydalanish va uni tasarruf etishdan iborat huquqlarini amalga oshirishiga qonunga xilof ravishda aralashganlik oqibatida yetkazilgan zarar uchun ushbu Qonunning 35-moddasida nazarda tutilgan hajmda mulkiy javobgar bo‘ladilar. 
 5) 28-modda quyidagi tahrirda bayon etilsin:
 Korxonalar aksiyalarining (ulushlari, paylarining) yoki ustav fondining kamida 10 foizini chet el investitsiyalari tashkil etadigan korxonalar O‘zbekiston Respublikasi hududida chet el investitsiyalari ishtirokidagi korxonalar hisoblanadi. Ular O‘zbekiston Respublikasining qonun hujjatlariga zid kelmaydigan har qanday tashkiliy-huquqiy shakllarda amal qiladi. 
 Chet el investitsiyalari ishtirokidagi korxona yoki ushbu korxonani ta’sis etish yo‘li bilan yohud ilgari chet el investitsiyalarisiz ta’sis etilgan korxonada chet ellik investorning ishtirok ulushini (pay, aksiya) sotib olishi yoki bunday korxonani butunlay, shu jumladan, xususiylashtirish jarayoni mobaynida sotib olishi natijasida tashkil etilishi mumkin”.
 X. O‘zbekiston Respublikasining 1991-yil 19-noyabrda qabul qilingan “Davlat tasarrufidan chiqarish va xususiylashtirish to‘g‘risida”gi Qonuni (O‘zbekiston Respublikasi Oliy Kengashining Axborotnomasi, 1992-yil, № 1, 43-modda; 1993-yil, № 5, 236-modda) 4-moddasining 2-bandidagi “er, yer osti boyliklari” degan so‘zlar “er (qonun hujjatlarida nazarda tutilgan hollar bundan mustasno), yer osti boyliklari” degan so‘zlar bilan almashtirilsin.